Новалис
Щом скудни цифри и чертежи…

Превод от немски: Венцеслав Константинов, —

chitanka.info

Щом скудни цифри и чертежи

Не спират нашите копнежи,

Щом някой пее и целува,

Тъй както учен не сънува,

Щом и животът е свободен

И върне се в света природен,

Щом сетне светлина и сянка

Се съберат в една осанка

И само в приказни поеми

Съзрем световните проблеми,

Тогаз с един вълшебен слог

Ще се стопи светът убог.

1800

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.